**Sajtóközlemény**

**Új nemzetközi útvonalakon szállít a DACHSER**

**A német és európai gyűjtőszállítmányozási piac piacvezetőjeként a DACHSER kiterjedt szárazföldi szállítási hálózattal rendelkezik. A logisztikai szolgáltató emellett a tengeri szállítmányozás terén is szorosan integrált gyűjtőszállítmányozási hálózatot fejleszt: 2018-ban 26 új LCL (less than container load) összeköttetést létesítenek. Meglévő szolgáltatásai közül hat esetében a DACHSER növeli az indulások gyakoriságát: két hét helyett hetente indulnak majd a szállítmányok.**

Az LCL szolgáltatások komoly lehetőséget hordoznak magukban az utóbbi időben: az árucikkek csoportosításával és a kikötők között zajló célzott és fix konténerjáratokkal az ügyfelek profitálnak a tervezhetőség javulása, valamint küldeményeik gyorsasága és átláthatósága révén. Így például a Bangalore és Hamburg közötti szállítmányok futamideje 22 nap.

Az utóbbi időben a DACHSER az alábbi kötött útvonalakkal bővítette LCL gyűjtőszállítmányozási járatait: heti LCL szolgáltatásokat indít Berlinből új amerikai célállomásokra (Los Angeles, New York, Chicago, Boston, Houston, Atlanta és Charlotte); Hamburgból Indiába (Nhava Sheva és Chennai); június 1-jétől pedig Hamburgból Újdelhibe. Az ellenkező irányban gyűjtőjáratokat indít Chennai és Nhava Sheva felől Hamburgba, melyekhez újonnan csatlakoztak az Újdelhi és Bangalore felől Hamburgba tartó vonalak. Szintén új kapcsolat a kínai Sanghajból a brazíliai Santosba tartó heti járat. A DACHSER ezen kívül Antwerpenből indít járatokat Hong Kongba, Veracruzba, Szingapúrba, Busanba és Nhava Shevába. E szolgáltatások természetesen a DACHSER minden jelenlegi és jövőbeni magyarországi ügyfele számára, minden telephelyen igénybe vehetők.

„Ügyfeleink, akik LCL szolgáltatásainkat választják, vonzó futamidőkkel, a célországban gyorsabb áru-elérhetőséggel, nagyobb rugalmassággal, valamint a konténereknek és a direkt hajós összeköttetésnek köszönhetően az ellátási lánc pontos tervezésével találkoznak” – mondja Günther Laumann, a DACHSER Global Ocean Freight igazgatója.

A DACHSER komoly potenciált lát a tengeri szállítmányozás megerősítésében az úgy nevezett Dachser Interlocking segítségével: a Dachser Air & Sea Logistics és a Dachser European Logistics szoros együttműködése nyomán a vállalat teljes mértékben integrált logisztikai megoldásokat kínál ügyfelei számára, mely magában foglalja a szállítást, raktározást és az értéknövelt szolgáltatásokat. A DACHSER az előfutást az átfogó európai hálózatán keresztül szervezi, és a szinergiát kihasználva a gyűjtőszállítás előnyeit továbbadja ügyfelei részére. A szállítmányok nyomon követhetők az európai szállítótól a címzettig, a világ bármely részére.

**A DACHSER-ről:**

A világon közel 29 100 fővel, 396 telephellyel működő DACHSER 2017-ben 78,6 millió EUR árbevétel generált. A logisztikai szolgáltató összesen 81,7 millió darab, 39,8 millió tonna össztömegű szállítmányt mozgatott. A DACHSER jelenleg 44 országban van jelen. További információért keresse a DACHSER központi weboldalát, a [www.dachser.com](http://www.dachser.com)–ot.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2017-ben 7,4%-os forgalom növekedést ért el, ez 75,9 millió EUR árbevételt jelent.

**Sajtókapcsolat:**

**Jászay Dorottya**

Junior PR Account Manager

Stern Communications

Mobil: +36 30/685-83-04

E-mail: [dori.jaszay@sterncom.hu](mailto:dori.jaszay@sterncom.hu)